CELEX: 31994D0353
Language: el
Date: 1994-04-21 00:00:00
Title: 94/353/ΕΚ: Απόφαση του Ευρωπαϊκού Κοινοβουλίου της 21ης Απριλίου 1994 που χορηγεί απαλλαγή στην Επιτροπή για τη δημοσιονομική διαχείριση του έβδομου ευρωπαϊκού ταμείου ανάπτυξης για το οικονομικό έτος 1992

Avis juridique important

|

31994D0353

94/353/ΕΚ: Απόφαση του Ευρωπαϊκού Κοινοβουλίου της 21ης Απριλίου 1994 που χορηγεί απαλλαγή στην Επιτροπή για τη δημοσιονομική διαχείριση του έβδομου ευρωπαϊκού ταμείου ανάπτυξης για το οικονομικό έτος 1992  

Επίσημη Εφημερίδα αριθ. L 156 της 23/06/1994 σ. 0044 - 0045

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 21ης Απριλίου 1994 που χορηγεί απαλλαγή στην Επιτροπή για τη δημοσιονομική διαχείριση του έβδομου ευρωπαϊκού ταμείου ανάπτυξης για το οικονομικό έτος 1992 (94/353/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - έχοντας υπόψη τη συνθήκη ΕΚ,  - έχοντας υπόψη τη δεύτερη σύμβαση ΑΚΕ-ΕΟΚ (1),  - έχοντας υπόψη τους δημοσιονομικούς ισολογισμούς και τους λογαριασμούς διαχείρισης του πέμπτου, έκτου και έβδομου ευρωπαϊκού ταμείου ανάπτυξης για το οικονομικό έτος 1992 [COM(93) 234],  - έχοντας υπόψη την έκθεση του Ελεγκτικού Συνεδρίου για το οικονομικό έτος 1992, καθώς και τις απαντήσεις των θεσμικών οργάνων (2),  - έχοντας υπόψη τη σύσταση του Συμβουλίου της 25ης Μαρτίου 1994 (C3-0152/94),  - έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ανάπτυξης και συνεργασίας (Α3-0257/94),  1. χορηγεί απαλλαγή στην Επιτροπή για τη δημοσιονομική διαχείριση του ευρωπαϊκού ταμείου ανάπτυξης για το οικονομικό έτος 1992 επί τη βάσει των ακόλουθων ποσών:  - ετήσια έσοδα επί των οποίων, καταβληθείσες εισφορές 0,00 Ecu διάφορα έσοδα, 0,00 Ecu - ετήσιες δαπάνες 888 830 691,23 Ecu 2. διατυπώνει τις παρατηρήσεις του στο ψήφισμα που συνοδεύει την παρούσα απόφαση- 3. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του Σώματος, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη  δημοσίευσή τους στην Επίσημη Εφημερίδα των Ευρωπαϊκών Κοινοτήτων, σειρά "L".  Στρασβούργο, 21 Απριλίου 1994.  Ο Γενικός Γραμματέας Enrico VINCI Ο Πρόεδρος Egon KLEPSCH   (1) ΕΕ αριθ. L 229 της 17. 8. 1991, σ. 1.  (2) ΕΕ αριθ. C 309 της 16. 11. 1993.     ΨΗΦΙΣΜΑ που περιέχει τις παρατηρήσεις που αποτελούν αναπόσπαστο τμήμα των αποφάσεων για τη χορήγηση απαλλαγής στην Επιτροπή σχετικά με τη δημοσιονομική διαχείριση του πέμπτου, έκτου και έβδομου Ευρωπαϊκού Ταμείου Ανάπτυξης για το οικονομικό έτος  1992  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - έχοντας υπόψη τα άρθρα 137 και 206 της συνθήκης ΕΚ,  - έχοντας υπόψη τα άρθρα 67, 70 και 73 των δημοσιονομικών κανονισμών που εφαρμόζονται αντιστοίχως στο πέμπτο, έκτο και έβδομο ΕΤΑ, σύμφωνα με τα οποία η Επιτροπή οφείλει να εγκρίνει όλα τα απαραίτητα μέτρα προκειμένου να δώσει συνέχεια στις παρατηρήσεις  που περιλαμβάνονται στις αποφάσεις απαλλαγής,  - έχοντας υπόψη την πρόταση ψηφίσματος του κ. Mitolo και άλλων σχετικά με τη βοήθεια προς τη Σομαλία (Β3-1281/92),  - έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ανάπτυξης και συνεργασίας (Α3-0257/94),  1. λαμβάνει γνώση:  α) της εγγύησης που παρέσχε η Επιτροπή όσον αφορά τον κοινοτικό χαρακτήρα της επιχείρησης "βέλγοι κυανόκρανοι στη Σομαλία"- β) της δέσμευσης της Επιτροπής ότι δε θα χρησιμοποιεί τις πιστώσεις των ΕΤΑ παρά μόνον για ενέργειες κοινοτικού χαρακτήρα, ήτοι αυτές που είναι σύμφωνες προς την κοινοτική νομοθεσία και κυρίως προς τις συμβάσεις της Λομέ- γ) του σχεδίου εγγραφής των ΕΤΑ στον προϋπολογισμό, το οποίο υπέβαλε η Επιτροπή- δ) της δέσμευσης της Επιτροπής ότι θα ενημερώνει το Κοινοβούλιο για κάθε απόφαση πολιτικής σημασίας που θα αφορά την τροποποίηση των χρηματοδοτήσεων- 2. αναθέτει στην Επιτροπή να δώσει συνέχεια στις τελευταίες αποφάσεις απαλλαγής και στις παρατηρήσεις του Ελεγκτικού Συνεδρίου- 3. αναθέτει στον Πρόεδρό του να διαβιβάσει το παρόν ψήφισμα που περιέχει τις παρατηρήσεις του στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να προβεί στη δημοσίευσή του στην Επίσημη Εφημερίδα των Ευρωπαϊκών  Κοινοτήτων, σειρά "L".